Diari Oficial de la Generalitat Valenciana


Sumari del DOGV 2910, del 16-01-1997 (1997/865450)

RESOLUCIÓ de 13 de desembre de 1996, de la Universitat Jaume I de Castelló, per la qual es convoquen proves selectives d'accés a diferents grups com a personal laboral fix en llocs de treball vacants de la plantilla d'aquesta Universitat (Convocatòria L-2/96).
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2910

Data del DOGV
:   16-01-1997

Secció del DOGV
:   AUTORITATS I PERSONAL

Número del document
:   1997/865450


Data del document
:   13-12-1996

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 13 de desembre de 1996, de la Universitat Jaume I de Castelló, per la qual es convoquen proves selectives d'accés a diferents grups com a personal laboral fix en llocs de treball vacants de la plantilla d'aquesta Universitat (Convocatòria L-2/96).  
Per tal d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que li atribueix l'article 18, en relació amb el 3.2.e de la Llei 11/1983, de 25 d'agost, de reforma universitària, i d'acord amb l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, i d'acord amb el que disposa el Conveni Col·lectiu per al Personal Laboral de les Universitats Públiques de la Comunitat Valenciana, convoca proves selectives per a l'ingrés de personal laboral fix als llocs de treball que s'especifiquen en l'annex I d'aquesta convocatòria, d'acord amb les següents:  
Bases de la convocatòria  
1. Objecte de la convocatòria  
1.1 Es convoquen proves selectives d'accés com a personal laboral fix per a cobrir diversos llocs de treball vacants en la plantilla de la Universitat Jaume I, mitjançant concurs oposició lliure. Les condicions dels llocs són les que s'especifiquen en l'annex I d'aquesta convocatòria.  
1.2. Les condicions de treball dels diferents llocs convocats seran les regulades pel Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, de 5 de maig de 1990), i les altres normes legals que siguen d'aplicació.  
1.3 L'exercici dels llocs quedarà sotmès a la Llei 53/1984, de 26 de desembre, en matèria d'incompatibilitats.  
2. Requisits dels aspirants  
2.1 Per a ser admesos a aquestes proves selectives, el personal aspirant haurà de reunir els següents requisits:  
a) Tenir la nacionalitat espanyola o la d'un dels altres estats membres de la Unió Europea o d'aquells estats que els siga d'aplicació la lliure circulació de treballadors, en els termes que disposa en la llei estatal que regula aquesta matèria.  
b) Tenir complits 18 anys el dia que finalitze el termini de presentació de sol·licituds i no haver arribat a l'edat de jubilació.  
c) Posseir o complir les condicions per a obtenir-la en la data que finalitze el termini de presentació d'instàncies, la titulació acadèmica requerida per a l'exercici del lloc de treball segons consta a l'annex I, a més dels altres requisits i condicions expressades en la descripció dels llocs.  
d) No patir malaltia o discapacitació que li impedisca l'exercici de les funcions dels llocs de treball oferits.  
e) No trobar-se inhabilitat penalment per a l'exercici de funcions públiques.  
f) No haver estat separat, mitjançant expedient disciplinari, de qualsevol administració o ocupació pública.  
2.2 Les condicions per ser admés a les proves selectives s'hauran de reunir al moment d'acabament del termini de presentació d'instàncies, i mantenir-se durant tot el procés selectiu, fins al moment de la presa de possessió.  
3. Sol·licituds  
3.1 Les persones que vulguen prendre part en aquestes proves selectives ho hauran de fer constar en la sol·licitud, segons el model de l'annex IV, que es facilitarà gratuïtament a les consergeries dels tres campus de la Universitat Jaume I, a Castelló de la Plana: campus de la Penyeta Roja, campus de la carretera de Borriol i campus del Riu Sec. En la instància els aspirants hauran de fer constar en la casella corresponent al «Lloc de treball», el número d'aquell al que desitgen accedir, segons figura en l'annex I d'aquesta convocatòria. En el supòsit que un aspirant desitge participar en més d'un procés selectiu, haurà d'emplenar una instància per a cada lloc.  
3.2 Les sol·licituds s'han d'adreçar al Rectorat de la Universitat Jaume I. El termini de presentació d'instàncies és de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'han de presentar al Registre Central de la Universitat Jaume I de Castelló, campus de la Penyeta Roja, o per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten per mitjà de les oficines de Correus s'hauran de lliurar en sobre obert perquè el funcionari de Correus hi pose la data i el segell abans de certificar-les.  
3.3 Els drets d'examen són els que s'indiquen a continuació i s'hauran d'ingressar en el compte corrent número 2292479530 - «Universitat Jaume I de Castelló. Drets d'examen»- en Bancaixa, entitat 2077, sucursal 0580, carrer de Cavallers, número 2, de Castelló de la Plana, o per mitjà de transferència bancària a aquesta entitat.  
· Grup A: 3.258 pessetes.  
· Grup B: 2.176 pessetes.  
· Grup C: 1.810 pessetes  
· Grup D: 1.086 pessetes.  
En el primer cas, en la sol·licitud haurà de constar el segell de l'esmentada entitat bancària, i si el pagament es realitza per transferència, el resguard corresponent s'haurà d'adjuntar a la sol·licitud.  
Els aspirants a llocs de treball classificats per a dos grups professionals que posseïsquen la titulació acadèmica del grup superior i desitgen accedir-hi, hauran d'abonar els drets d'examen corresponent a aquest.  
3.4 Els aspirants que sol·liciten adaptació d'examen per presentar discapacitació superior o igual al 33% hauran de fer constància d'aquest fet en la sol·licitud i justificar-ho documentalment.  
3.5 A la sol·licitud s'haurà d'adjuntar una fotocòpia del document nacional d'identitat o document equivalent per als nacionals d'altres estats als quals fa referència la base 2.1.a) d'aquesta convocatòria.  
4. Admissió d'aspirants  
4.1 Finalitzat el termini de presentació d'instàncies, després de verificar el compliment de tots els requisits de participació assenyalats en aquesta convocatòria i el pagament dels drets d'examen, el rector dictarà una resolució amb la llista provisional d'admesos i exclosos a realització de les proves. Aquesta resolució es publicarà en el Diari Oficial de la Generalitat Valenciana.  
4.2 En el termini de 10 dies hàbils comptadors des de l'endemà de la publicació de la llista provisional d'admesos i exclosos, els aspirants exclosos podran esmenar el defecte que haja motivat l'exclusió, o fer les al·legacions que consideren oportunes, d'acord amb allò que estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
4.3 Finalitzat el termini anterior, esmenats els defectes, quan pertoque, i vistes les al·legacions que corresponguen, el rector dictarà una resolució amb la llista definitiva d'admesos i exclosos i, almenys amb una antelació de 15 dies, la data, el lloc i l'hora de realització, l'ordre d'actuació i el començament dels exercicis. Aquesta resolució es publicarà en el Diari Oficial de la Generalitat Valenciana.  
4.4 Els drets d'examen es reintegraran, d'ofici, únicament als aspirants que hagen estat exclosos definitivament de la realització de les proves selectives.  
4.5 La resolució per la qual s'aprove definitivament la llista d'admesos posarà fi a la via administrativa i, en conseqüència, els aspirants exclosos definitivament podran formular un recurs contenciós administratiu.  
5. Proves selectives  
5.1 El procediment de selecció del personal aspirant es farà pel sistema de concurs oposició lliure, que constarà de dues fases: una primera d'oposició i una segona fase de concurs.  
5.2 Fase d'oposició  
Constarà dels exercicis que s'indiquen a continuació:  
ñ Primer exercici. Obligatori i eliminatori.  
Consistirà en la realització d'una prova teòrica sobre coneixements de les matèries relacionades amb les funcions a exercir, d'acord amb allò disposat en l'annex I d'aquesta convocatòria.  
ñ Segon exercici. Obligatori i eliminatori.  
Consistirà en la realització d'una prova pràctica relacionada amb el lloc de treball.  
ñ Tercer exercici. Obligatori i no eliminatori.  
Exercici de coneixements del valencià del nivell que s'especifica en els requisits dels llocs convocats de l'annex I, d'acord amb el programa establit per la Universitat Jaume I, el contingut del qual és equivalent a l'establit per la Junta Qualificadora de Coneixements de Valencià (DOGV núm 2.331, de data 24.08.94). Aquest exercici podrà contenir elements escrits i orals.  
El tribunal fixarà, amb la deguda antelació, la durada de cada exercici segons el seu contingut.  
5.3 Fase de concurs  
Consistirà en la valoració dels mèrits realitzada pel tribunal, d'acord amb el barem que figura en l'annex II.  
Els aspirants inclosos en la llista d'aprovats hauran de presentar el currículum en el termini màxim de 10 dies hàbils comptadors des de la publicació, dirigit al Servei de Recursos Humans de la Universitat, d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. Qualificació dels exercicis  
6.1 Primer exercici. L'exercici es valorarà de 0 a 10 punts. Per a aprovar-lo s'haurà d'obtenir un mínim de 5 punts.  
6.2 Segon exercici. L'exercici es valorarà de 0 a 10 punts. Per a superar-lo s'haurà d'obtenir un mínim de 5 punts.  
6.3 Tercer exercici. Es valorarà de 0 a 5 punts.  
6.4 La puntuació de la fase de concurs s'obtindrà sumant la valoració dels mèrits al·legats amb aplicació del barem assenyalat en l'annex II.  
Sols podran participar en aquesta fase els participants que hagen superat els exercicis eliminatoris de la fase d'oposició.  
6.5 Finalitzada la fase de concurs el tribunal farà pública la relació d'aspirants que han superat les proves selectives, tot incloent-hi les puntuacions dels exercicis obligatoris de la fase d'oposició i la fase de concurs. Així es configurarà una relació per ordre de major a menor que s'interromprà quan el nombre d'inclosos coincidisca amb el de les vacants oferides.  
En cas d'empat entre aspirants, l'ordre s'establirà segons la major puntuació obtinguda en la fase de concurs i, en segon lloc, si l'empat es manté, segons la major puntuació obtinguda en el segon i el primer exercici, per aquest ordre. Si continua l'empat, l'ordre s'establirà per sorteig.  
7. Desenvolupament de les proves selectives  
7.1 Els exercicis tindran lloc en la ciutat de Castelló de la Plana.  
El primer exercici es realitzarà en el lloc, data i hora que s'establisca en la resolució per la qual s'aprova i publica en Diari Oficial de la Generalitat Valenciana la llista d'admesos i exclosos definitiva de les proves objecte d'aquesta convocatòria.  
7.2 Els aspirants seran convocats per a cada exercici per crida única.  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen quan haja finalitzat la crida dels aspirants convocats.  
Els aspirants hauran d'acreditar la personalitat mitjançant la presentació del document nacional d'identitat o del resguard amb fotografia, del passaport o del permís de conduir (per a aquest efecte no seran vàlides les fotocòpies compulsades dels dits documents), així com l'exemplar per a l'interessat de la sol·licitud d'admissió a les proves.  
7.3 Després d'haver-se iniciat les proves, el tribunal farà públic l'anunci de realització de la resta dels exercicis on haja tingut lloc l'anterior i en el tauler d'anuncis del Servei de Recursos Humans, edifici del Rectorat, amb una antelació mínima de 48 hores.  
7.4 En qualsevol moment del procés selectiu, si el tribunal té coneixement que algun dels aspirants no posseeix la totalitat dels requisits exigits per a aquesta convocatòria, després d'escoltar la persona interessada, es portarà a terme la seua exclusió, i se li comunicarà, així mateix, la inexactitud o falsedats formulades per l'aspirant en la sol·licitud d'admissió a les proves selectives, als efectes oportuns.  
8. Publicitat de les llistes  
8.1 Quan finalitzen totes les proves que integren la fase d'oposició, el tribunal farà públiques, mitjançant anuncis als locals on s'han fet i a la Gerència de la Universitat, les llistes amb la puntuació final, i que constituiran les llistes definitives, per ordre de puntuació, dels aspirants que han superat aquestes proves de selecció.  
8.2 El tribunal elevarà al rector la llista dels aspirants que han superat les proves, segons l'ordre obtingut de la suma de les puntuacions de la fase d'oposició i la fase de concurs, que només podrà ser igual al nombre de llocs convocats. Això no obstant, el tribunal igualment podrà fer pública una llista complementària en la qual figure la puntuació obtinguda per la resta dels aspirants no seleccionats, però que van superar les proves; si algun dels sol·licitants no arriba a formalitzar el contracte corresponent, en la proposta s'inclourà el sol·licitant que segueix per ordre de puntuació.  
9. Coneixements de valencià  
9.1 Les persones que superen les proves selectives han d'acreditar els seus coneixements del valencià del nivell que s'especifica en els requisits dels llocs convocats de l'annex I, mitjançant la presentació de certificats, diplomes o títols que hagen estat expedits o degudament homologats per la Universitat Jaume I, per altres universitats o per la Junta Qualificadora de Coneixements de Valencià.  
9.2 Qui no puga acreditar aquests coneixements quedarà compromés a la realització dels cursos de perfeccionament que s'organitzen amb aquesta finalitat.  
10. Presentació de documents  
10.1 En el termini de 20 dies hàbils, comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents al Servei de Recursos Humans, d'acord amb allò que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
a) Certificat de naixement expedit pel registre civil corresponent o fotocòpia del document nacional d'identitat o del passaport, en el cas dels nacionals dels estats membres de la Unió Europea o d'aquells estats que els siga d'aplicació la lliure circulació de treballadors i treballadores.  
b) Fotocòpia compulsada del títol acadèmic exigible segons aquesta convocatòria.  
c) Declaració de no haver estat separat, mitjançant expedient disciplinari, de qualsevol administració o càrrec públic, i de no trobar-se inhabilitat o inhabilitada penalment per a l'exercici de les funcions públiques.  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.  
e) Els aspirants discapacitats, hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitació igual o superior al 33% i també la seua capacitat per a exercir les funcions que corresponen a les vacants oferides.  
10.2 La falta de presentació de documentació, dins del termini indicat, llevat els casos de força major, o la falsedat de documents, comportaran la invalidesa de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què l'aspirant haja pogut incórrer.  
11. Formalització dels contractes  
11.1 Els aspirants que hagen superat les proves selectives per cobrir llocs vacants classificats per a dos grups professionals, que posseïsquen la titulació del grup superior i hagen pagat els dret d'examen corresponents a aquest, se'ls formalitzarà el contracte de treball de la categoria professional que corresponga i s'integraran en el grup professional del grup superior. Altrament se'ls formalitzarà el contracte de treball de la categoria professional que corresponga i s'integrarà en el grup professional inferior.  
11.2 L'òrgan competent formalitzarà el contracte laboral de caràcter indefinit. Fins en aqueix moment l'aspirant no tindrà dret a rebre cap percepció econòmica en el lloc al qual accedeix.  
11.3 El personal que supere satisfactòriament el període de prova establit en el Conveni col·lectiu del personal laboral de les universitats públiques de la Comunitat Valenciana adquirirà la condició de personal laboral fix.  
12. Tribunal qualificador  
12.1 El tribunal qualificador tindrà l'estructura que figura en l'annex III d'aquesta convocatòria, tenint en compte que els membres podran ser diferents segons el lloc de treball que s'haja de seleccionar.  
12.2 El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3 Els membres del tribunal i els col·laboradors, especialistes i ajudants s'hauran d'abstenir d'intervenir quan estiguen compresos en alguna de les circumstàncies previstes en els articles 28 i 29 de la Llei 30/1192, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren fet tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4 Als efectes de comunicacions i altres incidències, el tribunal tindrà la seu a la Gerència de la Universitat Jaume I, campus de la Penyeta Roja, de Castelló de la Plana.  
12.5 El tribunal que actue en aquestes proves tindrà la categoria assenyalada en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó de servei, modificat pel Decret 79/1995, de 16 de maig.  
12.6 El funcionament del tribunal s'adaptarà al que estableix la Llei 30/1992, de 26 de Règim Jurídic de les Administracions Públiques i del Procediment Administratiu Comú, per als òrgans col-legiats.  
13. Recursos  
13.1 Aquesta convocatòria, les seues bases i tots els actes administratius que es dicten en el seu desplegament, tret de les actuacions del tribunal, podran ser impugnats per les persones interessades mitjançant la interposició, després de la comunicació preceptiva al rector, d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana o de la publicació dels actes subsegüents, segons pertoque, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f de la Llei Reguladora de la Jurisdicció Contenciosa Administrativa (disposició addicional onze de la Llei 30/1992).  
13.2 Contra els actes del tribunal es podrà interposar un recurs ordinari davant del rector de la Universitat Jaume I en el termini d'un mes, comptador des de l'endemà de la publicació de la corresponent resolució del tribunal.  
Castelló de la Plana, 13 de desembre de 1996.- El rector de la Universitat Jaume I: Fernando Romero Subirón.  
ANNEX I  
Número de lloc: 10.277  
Denominació: periodista  
Classificació: A 16 E035  
Destinació: Servei de Comunicació i Publicacions  
Localitat de destinació: Castelló de la Plana  
Requisits:  
- Llicenciat en Ciències de la Informació  
- Coneixements de valencià de nivell mitjà o compromís d'adquirir-lo en el termini establit.  
Funcions generals d'acord amb la categoria professional:  
1. Coordinar i supervisar ,tècnicament i administrativament, les activitats dels membres del Gabinet de Comunicació.  
2. Responsabilitzar-se del fluix de comunicació.  
3. Fer-se càrrec de les gestions derivades de la captació, redacció i difusió de la informació, avaluant tècnicament la conveniència de la seua transmissió i seleccionant en cada cas el canal i la forma més apropiada per a la transmissió dels missatges.  
4. Assessorar el director del servei en les feines de comunicació.  
5 Assessorar el director del Servei en la presa de decisions relacionades amb les activitats ordinàries i/o extraordinàries del Servei.  
6. Relacionar-se amb els mitjans de comunicació.  
7. Captació i supervisió de l'Agenda.  
8. Responsable darrer del Recull i de la seua ordenació.  
9. Supervisar i/o estar present en aquelles activitats organitzades pel Gabinet que ho necessiten, tractant d'aconseguir-hi un estàndard de qualitat adequat.  
10. Elaborar informes relacionats amb la comunicació interna o externa.  
11. Elaborar els projectes de campanya de comunicació i informes tècnics per als òrgans de Govern de la Universitat, que el director del Servei de Comunicació i Publicacions o un altre òrgan superior li encarregue.  
12. Participar, juntament amb la Direcció del Servei de Comunicació i Publicacions, en la planificació anual de les activitats i necessitats del Servei i en l'estimació del pressupost indicatiu per la Gerència.  
13. Participar, juntament amb la Direcció del Servei de Comunicació i Publicacions, en el disseny dels criteris de funcionament intern del Gabinet i supervisar el seu compliment per part del gabinet de Comunicació.  
14. Fer-se càrrec de les gestions relatives a les activitats de promoció de la imatge institucional de la Universitat.  
15. Per absència del director del Servei de Comunicació i Publicacions o per encàrrec seu, representar el Servei de Comunicació i Publicacions.  
16. Redacció de documents informatius, reportatges, articles i/o notícies.  
17. Gestionar les relacions de la Universitat amb els mitjans de comunicació.  
18. Elaborar el dossier de premsa diària.  
19. Dissenyar i gestionar el butlletí informatiu periòdic de caràcter intern.  
20. Totes aquelles altres funcions inherents al lloc de treball de categoria professional.  
Número de lloc: 10.245  
Denominació del lloc de treball: Analista de càlcul científic.  
Classificació: A/B 22 E040  
Nombre de llocs convocats: 1  
Destinació: Servei d'Informàtica  
Requisits:  
- Grup A: títol de llicenciat, enginyer, arquitecte o equivalent.  
- Grup B: diplomat universitari, enginyer tècnic, arquitecte tècnic o Formació professional de tercer grau o equivalent.  
ñ Coneixements de valencià, nivell mitjà, o compromís d'adquirir aquest coneixement en el termini establit.  
Funcions generals d'acord amb la categoria professional  
1. Suggerir, assessorar i coordinar els grups d'investigació de la Universitat Jaume I sobre les eines informàtiques més apropiades a les seues activitats, fomentant l'ús de les eines corporatives adoptades per consens de tots els grups.  
2. Coordinar les activitats de suport a la investigació amb la resta del Servei d'Informàtica.  
3. Prestar suport tècnic sobre les eines corporatives per a investigació.  
4. Instal·lar, analitzar, depurar i optimitzar codi de software científic d'utilitat per a usuaris de la Universitat.  
5. Gestionar la distribució de recursos per a càlcul científic i assessorar sobre l'ús més eficient dels instruments de càlcul científic disponible.  
6. Totes aquelles altres funcions inherents al lloc de treball de categoria professional.  
Número del lloc: 10.278  
Denominació del lloc: operador en edició electrònica  
Classificació: C 14 E019  
Destinació: Servei de Comunicació i Publicacions  
Localitat de destinació: Castelló de la Plana  
Requisits:  
- Títol de batxiller, Formació Professional de segon grau o equivalent, tÌtol de BUP i aquells que hagen superat les proves d'accés a majors de 25 anys a la universitat.  
- Coneixements de valencià, nivell mitjà, o compromís d'adquirir aquest coneixement en el termini establit.  
Funcions generals d'acord amb la categoria professional  
1. Producció de documentació hipermèdia per a la seua distribució on-line en el WWW corporatiu de la Universitat Jaume I, o per mitjà d'altres suports digitals, com CD-ROM, discos magnètics, etc.  
2. Disseny de productes hipermèdia.  
3. Elaboració de productes hipermèdia, a partir d'altres realitzats en suport digital o en paper.  
4. Manteniment de produccions.  
5. Totes aquelles altres funcions inherents al lloc de treball de categoria professional.  
Número del lloc: 10.239  
Denominació del lloc de treball: oficial de gestió d'instal-lacions  
Classificació: C/D 13 E017  
Destinació: Oficina Tècnica d'Obres i Projectes  
Localitat de destinació: Castelló de la Plana  
Requisits:  
- Grup C: títol de batxiller, Formació Professional de segon grau o equivalent, títol de BUP i aquells que hagen superat les proves d'accés a majors de 25 anys a la universitat.  
- Grup D: títol de graduat escolar, Formació Professional de primer grau, Batxillerat Elemental.  
- Coneixements de valencià, nivell elemental, o compromís d'adquirir aquest coneixement en el termini establert.  
Funcions generals d'acord amb la categoria professional  
1. Control de l'ordinador del sistema de gestió d'instal·lacions atenent a les alarmes i incidències que es produïsquen i tramitar-ne la reparació.  
2. Programació dels horaris i dels paràmetres de consigna de cada una de les instal·lacions (encesa i apagament de llums i equips, temperatures locals, etc.).  
3. Control dels consums d'energia que registre el sistema de gestió i generació dels fulls de càlcul per a la creació de gràfics i explotació de dades.  
4. Gestió del sistema de control d'incendis i intrusisme, connectat a un ordinador central, seguiment de les incidències i alarmes i tramitació de les reparacions.  
5. Gestió del sistema de control dels accessos del campus del Riu Sec i de la galeria de serveis, seguiment i incidències.  
6. Coordinació i supervisió del sistema de gestió.  
7. Gestió del tarificador de telèfons i les modificacions en la xarxa telefònica tant en el programa informàtic com en els armaris de distribució amb modificació d'enllaços.  
8. Coordinar amb el Servei d'Informàtica les modificacions del línies físiques de veu i dades.  
9. Gestionar les modificacions de la xarxa telefònica amb Telefónica en l'actualitat, i en un futur amb l'empresa amb la qual es contracte la xarxa privada mitjançant la redacció dels comunicats de treball en el cas d'avaries i el seu seguiment posterior.  
10. Coneixement dels esquemes de funcionament de totes les instal·lacions connectades al sistema de gestió, en especial de la instal·lació de climatització, per a detectar possibles avaries.  
11. Totes aquelles altres funcions inherents al lloc de treball de categoria professional.  
Número de lloc: 10.283  
Denominació del lloc de treball: oficial 2a centre d'autoaprenentatge  
Classificació: D 12 E004  
Destinació: Servei de Llengües  
Localitat de destinació: Castelló de la Plana  
Requisits:  
- Titulació de Graduat Escolar, Formació professional de primer grau o equivalent, Batxillerat Elemental.  
- Coneixements de valencià, nivell elemental   
Funcions generals d'acord amb la categoria professional   
1. Mantenir el centre obert el major nombre d'hores possible dins del seu horari i atendre els usuaris en les qüestions més elementals.  
2. Portar un control de l'assistència a través de les fitxes corresponents o del programa informàtic corresponent.  
3. Informar els usuaris sobre el funcionament del CAL i d'on es troba cada cosa. També donar informació sobre l'horari de tutories i d'obertura del CAL.  
4. Arxivar el material ja elaborat segons els criteris acordats.  
5. Col·locar al lloc corresponent el material utilitzat diàriament pels usuaris.  
6. Mantenir els materials correctament classificats i en bones condicions d'ús, així com reposar-los quan es deterioren (fent fotocòpies o noves impressions).  
7. Ocupar-se dels equips audiovisuals: posar-los en funcionament per als usuaris, posar les cintes de vídeo que calga per a visionat dels usuaris i sintonitzar els canals de televisió.  
8. Enregistrar programes de televisió i de canals via satèl·lit per a utilització als CAL.  
9. Portar un control dels equips d'àudio: prestar els auriculars i controlar que estiguen en bones condicions d'ús, al mateix temps que portar el control dels cassets.  
10. Portar un sistema de préstec de cintes de vídeo i d'àudio per a ús dins del CAL.  
11. Conèixer i donar informació de l'existència dels programes informàtics didàctics que hi ha als ordinadors dels CAL i posar-los en funcionament per als usuaris..  
12. Totes aquelles altres funcions inherents al lloc de treball de categoria professional.  
ANNEX II  
Barem  
La valoració dels mèrits s'efectuarà d'acord amb el següent barem:  
1. Experiència: 0,75 punts per semestre o fracció, fins a un màxim de 4 punts, segons el treball exercit en qualsevol administració pública, en llocs de la categoria laboral a la qual s'aspira.  
2. Cursos: es valorarà fins a un màxim de 2 punts l'assistència a cursos organitzats per la Universitat, instituts, escoles oficials de formació de funcionaris o altres entitats sempre que en aquest darrer cas hagen estat homologats per l'Institut Valencià d'Administració Pública, que tinga relació directa amb el lloc convocat, d'acord amb l'escala següent:  
a) Cursos de durada igual o superior a 100 hores: 2 punts.  
b) Cursos de 75 o més hores i menys de 100: 1,5 punts.  
c) Cursos de 50 o més hores i menys de 75: 1 punt.  
d) Cursos de 25 o més hores i menys de 50: 0,5 punts.  
e) La resta de cursos, amb un mínim de 15 hores: 0,10 punts.  
2. Coneixements de valencià; es valorarà fins a un màxim d'1 punt, sempre que siguen superiors al que s'especifica en els requisits del lloc, i s'acreditaran amb la presentació de certificats, diplomes o títols que hagen estat expedits o degudament homologats per la Universitat Jaume I o la Junta Qualificadora de Coneixements de Valencià, d'acord amb la següent escala.  
· Nivell oral: 0,25  
· Nivell elemental: 0,50  
· Nivell mitjà: 0,75  
· Nivell superior: 1  
3. Idiomes comunitaris. Es valorarà fins a un màxim d'1 punt sempre que s'acredite documentalment mitjançant certificats expedits per centres oficialment reconeguts,  
4. Entrevista: es valorarà fins a un màxim de 3 punts, atenent les característiques del lloc.  
ANNEX III  
Tribunal qualificador  
Tribunal titular  
- President: el rector o la persona en qui delegue.  
- Vocals:  
· Dos en representació de la Universitat Jaume I.  
· Dos persones proposades per les centrals sindicals amb representació en el Comité d'Empresa del PAS  
- Secretari: el cap del Servei de Recursos Humans, que actuarà com a secretari amb veu però sense vot.  
Tribunal suplent: la mateixa estructura.